Diari Oficial de la Generalitat Valenciana


Sumari del DOGV 364, del 16-04-1986 (1986/806039)

ORDRE de 27 de febrer de 1986, de la Conselleria de Cultura, Educació i Ciència, que regula el règim de concessió de beques per a esportistes d'élite de la Comunitat Valenciana.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   364

Data del DOGV
:   16-04-1986

Secció del DOGV
:   ALTRES DISPOSICIONS

Número del document
:   1986/806039


Data del document
:   27-02-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 27 de febrer de 1986, de la Conselleria de Cultura, Educació i Ciència, que regula el règim de concessió de beques per a esportistes d'elit de la Comunitat Valenciana.  
Un dels objectius de la política esportiva de la Conselleria de Cultura, Educació i Ciència, és promoure, desenvolupar i perfeccionar l'Esport d?Élite de la Comunitat Valenciana.  
En conseqüència cal facilitar els mitjans, les condicions  
i les estructures perquè els esportistes d?élite valencians puguen realitzar l'entrenament i assolir la preparació suficient per aconseguir els objectius de l'Esport d'Alta Competició.  
Per tal de poder-los aconseguir s'estableix aquest règim d'ajuts per als esportistes d?élite de la Comunitat Valenciana, tot ajustant-se als criteris de publicitat, concurrència i objectivitat en la concessió dels esmentats ajuts.   
En conseqüència i segons que disposa l'article 15 de la Llei 15/1985 de 30 de desembre, de Pressuposts de la Generalitat Valenciana per a l'exercici de 1986,   
ORDENE:  
Article primer  
La Conselleria de Cultura, Educació i Ciència, a proposta de la Direcció General de Joventut i Esports, i dins dels límits pressupostaris aprovats amb aquesta finalitat, concedirà beques d'ajut als esportistes d?élite de la Comunitat Valenciana.   
Article segon  
Les beques se satisfaran amb càrrec a l'aplicació pressupostària 09.04.471 del Programa de Foment i ajuda a la pràctica esportiva 381.   
Article tercer  
Les beques d'aquesta convocatòria tindran com a finalitat ajudar la pràctica esportiva i facilitar la millora del rendiment dels esportistes d?élite de la Comunitat Valenciana.   
Article quart  
La dotació d'aquestes beques serà anual, de 200.000 ptes., com a màxim.   
Article cinqué  
Podran sol·licitar aquestes beques els esportistes d?élite amb condició de valencians, segons el que disposa l'Estatut d'Autonomia de la Comunitat Valenciana, vinculats a Entitats Esportives radicades en aquesta.   
A aquests efectes, tindran la consideració d'esportistes d?élite:   
1. Els esportistes que formen part de les diverses seleccions nacionals o autonomies de qualsevol esport i en qualsevol categoria.   
2. Els esportistes que posseesquen cap rècord nacional o autonòmic.   
3. Qualssevol altres esportistes que, a proposta de les Federacions respectives i en funció de la seua trajectòria esportiva, puga incloure's en aquesta categoria.   
Article sisé  
Les sol·licituds de beca s'efectuaran mitjançant instància adreçada al Conseller de Cultura, Educació i Ciència.   
Aquesta instància, el model de la qual figura d'Annex en aquesta Ordre, haurà d'adjuntar els documents següents:   
1. Currículum esportiu i acadèmic o professional de l'esportista, visat per l'Organisme o entitat escaient.   
2. Declaració jurada de totes les subvencions, ajuts o beques que haja rebut, o reba, d'altres institucions públiques o privades.   
Si la sol·licitud no reuneix els requisits exigits o hi manca algun document complementari, es requerirà l'interessat per tal que en el termini de 10 dies esmene els defectes observats.   
Si no s'esdevé així, s'arxivaria la sol·licitud sense cap altre tràmit.   
Article seté  
El termini de presentació de sol·licituds serà de dos mesos, comptadors des de l'entrada en vigor d'aquesta Ordre. Les sol·licituds podran presentar-se als Serveis Territorials de Cultura, de la Conselleria de Cultura, Educació i Ciència a Alacant, Castelló i València, o al Registre General de la Conselleria de Cultura, Educació i Ciència, Av. Campanar, 32, València, a través de qualsevol dels procediments que estableix l'article 66 de la Llei de Procediment Administratiu.   
Article vuité  
En finalitzar el termini de presentació de sol·licituds, la Conselleria de Cultura, Educació i Ciència, a través de la Direcció General de Joventut i Esports, convocarà una Junta d'avaluació per estudiar i valorar les sol·licituds presentades.   
Amb aquesta finalitat, la Junta d'Avaluació tindrà en compte tots els mèrits aportats pels esportistes sol·licitants i elevarà les propostes al Conseller de Cultura, Educació i Ciència, qui les resoldrà.   
Article nové  
Els esportistes d?élite que resulten beneficiaris de les beques, restaran obligats a:   
1. Lliurar els justificants de la despesa en la qual s'utilitzà la subvenció, segons que estableix la legislació vigent.   
2. Comunicar qualsevol eventualitat que modifique el desplegament del programa o activitat subvencionants.   
3. Tornar l'import de la beca si per alguna circumstància la despesa no es produeix o hi ha modificació substancial en les finalitats que preveuen aquesta Ordre; també quan es perceba qualsevol altra subvenció, ajut o beca que cobresca totalment l'import d'aquestes despeses.   
Article deu  
La Conselleria de Cultura, Educació i Ciència, es reserva el dret d?efectuar un seguiment de l es activitats subvenció nades amb aquestes beques, i pot exigir-hi una explicació detallada de les despeses produïdes, àdhuc amb prova documental, fins un any després d'acabar les activitats. També podrà suspendre qualsevol beca quan considere que per part de l'esportista beneficiari hi ha incompliment de les obligacions contretes.   
DISPOSICIONS FINALS  
Primera  
Per tal de fer possible el desplegament i l'execució adequats del que disposa aquesta Ordre, es faculta el Director General de Joventut i Esport perquè dicte les Resolucions corresponents per a poder aplicar-la.   
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana   
València, 27 de febrer de 1986.   
El Conseller de Cultura, Educació i Ciència  
CEBRIA CISCAR I CASABAN